По време на Петдневната война за Южна Осетия и Абхазия, през август 2008 г. градът попада в зоната на военния конфликт. Летището непрекъснато е използвано при военните действия. През нощта на 9 август руската авиация бомбардира военната база в Сенаки и една от бомбите пада върху железопътната гара. Грузинската телевизия съобщава за организиран протест на градското население след тези бомбардировки.